****

**ΕΝΤΥΠΟ ΔΙΑΔΙΚΑΣΙΑΣ ΕΤΟΙΜΑΣΙΑΣ ΤΟΥ ΣΧΕΔΙΟΥ ΤΟΠΙΟΤΕΧΝΗΣΗΣ**

|  |
| --- |
| **Στοιχεία Σχολείου:** |
| Σχολείο: **Γυμνάσιο Διανέλλου και Θεοδότου** |
| Βαθμίδα: **Μέση Εκπαίδευση** |
| Όνομα Διευθυντή/Διευθύντριας: **Ευαγγελία Ζαβρίδου** |
| Τηλέφωνο Σχολείο: **22379545** |
| Ηλεκτρονικό Ταχυδρομείο: |
| Συνολικός αριθμός μαθητών/μαθητριών: **289** |
| Συνολικός αριθμός εκπαιδευτικών **49** |
|  |
| **Τρόπος συμμετοχής:**  |
| Όλη η σχολική Μονάδα 🞏 Αρ. Τάξεων  **6** Αρ. Μαθητών/Μαθητριών **125** Αρ. Εκπαιδευτικών **7** |
| Συγκεκριμένες τάξεις: Σημειώστε ποιες τάξεις: **Α1 – Α6** Αρ. Μαθητών/Μαθητριών 120 Αρ. Εκπ/κων 7 |
| Ομάδα μαθητών/μαθητριών του σχολείου: Αρ. Μαθητών/Μαθητριών 🞏 Αρ. Εκπαιδευτικών 🞏 |
|  |
| **Πόσα τετραγωνικά είναι ο πράσινος χώρος που θέλετε να δημιουργήσετε: Υποβολή κάτοψης του χώρου εάν υπάρχει ή υποβολή φωτογραφικού υλικού.**  |
| **600 τετρ. μέτρα** |
| **Ονόματα και ιδιότητα ατόμων που θα αποτελέσουν τη συντονιστική Ομάδα του σχολείου: (Τη συντονιστική Ομάδα μπορούν να αποτελούν εκπαιδευτικοί, μαθητές/μαθήτριες, γονείς, μέλη Συνδέσμου Γονέων, βοηθητικό προσωπικό κ.λπ.)**  |
| ***Τη συντονιστική Ομάδα (Πράσινη Ομάδα) θα αποτελούν:******Εκπαιδευτικοί: Ευαγγελία Ζαβρίδου, Αντρούλα Παπασταύρου, Αντώνης Σάββα, Αντρέας Αριστείδης, Χριστίνα Τζιρκαλλή, Μαρία Τιγγιρίδου, Δέσποινα Μιχαηλίδου******Μαθητές/τριες: Ομάδα περιβάλλοντος που θα αποτελείται από παιδιά της Α΄ τάξης με υπεύθυνους δύο μαθητές της Γ΄ τάξης που διακρίθηκαν στον διαγωνισμό Γεωγραφίας κατά το 2023-4******Γονείς: μέλη του Συνδέσμου Γονέων που θα προσφέρουν εθελοντική εργασ’ια κατά τη δεντροφύτευση, φύτευση φυτών καθώς και κατά τη συντήρηση/φροντίδα******Βοηθητικό προσωπικό: δύο επιστάτριες που εργάζονται στο σχολείο σε μόνιμη βάση.*** |
| **Σκεπτικό για τη δήλωση συμμετοχής στο πρόγραμμα:** |
| ***Το φυσικό περιβάλλον είναι αναπόσπαστο στοιχείο της ταυτότητας ενός σχολικού χώρου και μπορεί να αποτελέσει χώρο ξεκούρασης και μάθησης, πηγή έμπνευσης και δημιουργίας καθώς και αντικείμενο για εθελοντική και ομαδική εργασία. Το σχολείο μας είναι ένα κτήριο σε αστική περιοχή όπου το πράσινο θα είναι πνεύμονας οξυγόνου για τους εργαζόμενους και τους μαθητές. Η αναβάθμιση και ο εμπλουτισμός του σχολικού κήπου στην πρόσοψη του σχολείου θα συνεισφέρει στην περιοχή μας και θα ομορφύνει τον χώρο του σχολείου μας. Η δημιουργία βοτανόκηπου θα αξιοποιιεί έναν παραμελημένο χώρο του σχολείου που δεν τον επισκέπτεται κανένας. Θα δημιουργηθεί ένας ελκυστικός χώρος στον οποίο οι μαθητές θα μελετούν τα βότανα της Κύπρου και γενικότερα του μεσογειακού κλίματος, θα φροντίζουν τα φυτά και θα αξιοποιούν τις γνώσεις που αποκτούν σε διάφορα μαθήματα (π.χ. θα τα χρησιμοποιούν στη μαγειρική)******Το πρόγραμμα Πρασινίζω το σχολείο μου αποτελεί για το σχολείο μια σπουδαία ευκαιρία για να οργανωθεί η μαθητική κοινότητα με σκοπό την αναβάθμιση του φυσικού περιβάλλοντος, να συνεργαστεί με τους εκπαιδευτικούς και τους γονείς σε ομαδική εργασία ακόμη και εκτός των ωρών λειτουργίας του σχολείου. Όλοι οι εμπλεκόμενοι θα αγαπήσουν περισσότερο τον σχολικό χώρο και το φυσικό περιβάλλον γενικότερα και θα προσφέρουν με σκοπό την πραδορά για ένα καλύτερο περιβάλλον. Μέσα από τη συμμετοχή μας στο πρόγραμμα ευελπιστούμε ότι θα πετύχουμε την καλλιέργεια αξιών στους μαθητές μας και τη διαμόρφωση ενεργών πολιτών.*** |
| **Περιγράψτε πώς θα αξιοποιήσετε τον πράσινο χώρο σας, όπως επίσης σημειώστε και τους λόγους για τους οποίους η δικής σας αίτηση για συμμετοχή θα πρέπει να επιλεγεί έναντι άλλων αιτήσεων.**  |
| ***Ο πράσινος χώρος του σχολείου μας θα αξιοποιηθεί με ποικίλους τρόπους. Τα παιδιά του σχολείου κάτω από την επίβλεψη της Πράσινης Ομάδας θα ασχοληθούν ουσιαστικά με τη δημιουργία και τη συντήρησή του. Η Πράσινη Ομάδα θα συντονίζει και θα επιβλέπει όλες τις ενέργειες.******Από τον Σεπτέμβρη 2024 το σχολείο μας θα ενταχθεί στο πρόγραμμα Οικολογικά σχολεία και μέσα στο πλαίσιο του γενικού θέματος του προγράμματος κάθε σχολικής χρονιάς θα αξιοποιούμε τον πράσινο χώρο του κήπου στην είσοδο του σχολείου ή του βοτανόκηπου.******Επίσης θα αιτηθούμε την ένταξη του σχολείου μας στο Δίκτυο σχολείων ΕΔΣΠΥ στο οποίο θα εισηγηθούμε την ενασχόλησή μας με θέματα πρασίνου που σχετίζονται με τους χώρους πρασίνου του σχολείου μας.******Στο μάθημα της Βιολογίας οι μαθητές θα διδαχτούν βασικές γνώσεις για τα φυτά του τόπου μας.******Στο μάθημα της Γεωγραφίας οι μαθητές θα μελετήσουν τη χλωρίδα του μεσογειακού τοπίου.******Στο μάθημα της τέχνης οι μαθητές/τριες θα δημιουργήσουν έργα με θέμα τη φύση και συγκεκριμένα θέματα από τους χώρους πρασίνου του σχολείου μας.******Στο μάθημα της Οικιακής Οικονομίας/ Αγωγής υγείας οι μαθητές θα μελετήσουν τη σημασία των βοτάνων και της φύσης γενικότερα στην υγεία και ευεξία του ατόμου. Θα μελετήσουν τις θεραπευτικές ιδιότητες των βοτάνων και τη χρήση τους στην κουζίνα του τόπου μας.******Πιστεύουμε ότι η δική μας αίτηση πρέπει να επιλεγεί καθώς σκοπός μας είναι να αξιοποιήσουμε πλήρως τους χώρους πρασίνου τόσο στον τομέα της ομαδικής εργασίας και συνεργασίας όσο και στον τομέα των γνώσεων και στάσεων ζωής.******Επίσης το σχολείο μας χαρακτηρίζεται από πολύ περιορισμένους ή/και παραμελημένους χώρους πρασίνου που θα μας επιτρέψουν να ασχοληθούμε δημιουργικά με ορατά αποτελέσματα. Περαιτέρω η περιοχή στην οποία βρίσκεται το σχολείο μας σε κεντρικό σημείο στην είσοδο της πρωτεύουσας θα είναι μια περίπτωση του προγράμματος που θα προσφέρει στη γενικότερη αναβάθμιση του περιβάλλοντος της πόλης μας.******Επιπλέον, με τη τη δημιουργία του χώρου πρασίνου θα συνεισφέρουμε στο περιβάλλον και το μικροκλίμα της περιοχής, καθώς θα δημιουργηθεί ένας χ΄ψρος ξεκούρασης και κοινωνικοποίησης με πιο ευχάριστη θερμοκρασία για προστασία από τις υψηλές θερμοκρασίες και την ηλιοφάνεια. Θα συνεισφέρουμε στη βελτίωση της ποιότητας ζωής των μαθητών και των εκπαιδευτικών, θα έχουμε ένα εναλλακτικό χώρο μάθησης και δημιουργίας και θα δημιουργήσουμε δυνατότητες καλλιέργειας της πολιτότητας και του αισθήματος του «ανήκειν» με τον περιβαλλοντικό εγγραμματισμό των εμπλεκομένων.*** |
| **Περιγράψτε τη διαδικασία επιλογής του χώρου και τεκμηριώστε την επιλογή του.** |
| ***Αρχικά επιλέξαμε δύο χώρους πρασίνου για την ετοιμασία της αίτησής μας. Σε συζήτηση εντοπίσαμε τα επιχειρήματα για την επιλογή του χώρου.******Ο πρώτος είναι ο κήπος στην είσοδο του σχολείου μας καθώς είναι η πρώτη εικόνα που αντικρίζει από το σχολείο μας ο επισκέπτης αλλά και ο περαστικός. Πολλοί εργαζόμενοι στην περιοχή περνούν πεζή από την είσοδο του σχολείου μας οπότε θα είναι ένας χώρος του οποίου τη βελτίωση θα απολαμβάνουν και οι περαστικοί. Στον χώρο αυτό υπάρχει περιορισμένο σύστημα αυτόματου ποτίσματος με διάτρηση επομένως μπορεί να αναβαθμιστεί με ευκολία και χωρίς ιδιαίτερα μεγάλο κόστος. Επίσης, περιλαμβάνει ήδη φυτά τα οποία θα ενταχθούν στο νέο πλάνο τοπιοτέχνησης και θα αναδειχτούν στο νέο πλαίσιο που εισηγούμαστε. Παρόλα αυτά το έδαφος του χώρου είναι πολύ φτωχό και ακατάλληλο για φύτευση επομένως χρειάζεται να δημιουργήσουμε νησίδες φυτών και μεγάλους διαδρόμους με υλικό.******Ο δεύτερος χώρος που επιλέξαμε είναι η πίσω αυλή των εργστηρίων ένας χώρος που δεν είναι ούτε προσβάσιμος ούτε ελκυστικός με αποτέλεσμα να παραμένει ανεκμετάλλευτος στην παρούσα φάση. Σε αυτόν θα μπορούμε να δημιουργήσουμε ένα γραμμικό μονοπάτι με χώρους ανάπαυσης και βοτανόκηπο τον οποίο θα μπορούν να επισκέπτονται οι μαθητές και οι εκπαιδευτικοί του σχολείου μας. Είναι επίσης πολύ κοντά στην αίθουσα των καθαριστριών οι οποίες θα μπορούν να ελέγχουν συνεχώς την κατάστασή του (π.χ. ανάγκη για πότισμο, λίπασμα, ψέκασμα κλπ)*** **Παρόλα αυτά** **ο χώρος είναι απομονωμένος και δεν θα μπορεί να τον απολαύσει ο περαστικός ούτε ουσιαστικά θα προσφέρει στην αναβάθμιση της εικόνας του σχολείου.** **Μετά από τη σχετική συζήτηση αποφασίσαμε να επιλέξουμε για την αίτησή μας τον πρώτο χώρο παρόλες τις δυσκολίες που παρουσιάζει το εγχείρημα αυτό.** |
| **Ποια μορφή θα έχει ο πράσινος χώρος του σχολείου σας. Αιτιολογήστε γιατί; (δάσος, πράσινη οροφή, οριζόντιος κήπος, μονοπάτι της φύσης κ.λπ.)** |
| ***Ο πράσινος χώρος του σχολείου μας θα έχει τη μορφή κήπου που θα περιλαμβάνει μοναπάτια, χώρους ανάπαυσης και νησίδες με φυτά.******Θα περιλαμβάνει ξύλινα καθίσματα που ήδη υπάρχουν και τα περισσότερα είναι σε αρκετή καλή κατάσταση.******Επίσης, υπάρχουν σε αυτό κάποια δέντρα που είναι απεριποίητα και παρατημένα στη φθορά του χρόνου. Θα δημιουργήσουμε λεκάνες για το πότισμα γύρω από τα δέντρα αυτά και θα κλαδευτούν σε καθορισμένο ύψος. Θα τα φροντίσουμε με λιπάσματα για να αναπτυχθούν.*** ***Ο χώρος θα εμπλουτιστεί με νέα φυτά κυρίως ενδημικά και αρωματικά για να προσελκύουν έντομα που αναβαθμίζουν το οικοσύστημα όπως μέλισσες.******Ο χώρος αυτός θα μπορεί να αξιοποιηθεί για συγκεντρώσεις μικρών ομάδων μαθητών που εργάζονται σε συγκεκριμένα θέματα π.χ. ζωγραφική, εκμάθιση θεατρικών ρόλων.******Όπως έχει αναφερθεί ο χώρος πρασίνου βρίσκεται πλησίον δύο οδικών αρτηριών, επομένως ο χώρος μας θα αποτελεί επίσης έναν όμορφο φράχτη απορρόφησης θορύβων. Παράλληλα, η δημιουργία ενός χώρου πρασίνου στο σχολείο μας είναι πολύτιμο στοιχείο για τη βελτίωση της ποιότητας της σχολικής ζωής μας, καθώς το πράσινο είναι το χρώμα της ηρεμίας και της ισορροπίας ενώ ενασχόληση των ατόμων με το πράσινο μειώνει το άγχος, την κατάθλιψη, τον θυμό και την κούραση.*** |
| **Περιγράψτε τη διαδικασία συμμετοχής των μαθητών/μαθητριών σε όλα τα στάδια της τοπιοτέχνησης (από την επιλογή του χώρου, τη μελέτη ανασχεδιασμού του χώρου, την ετοιμασία της τοπιοτέχνησης κ.λπ.)**  |
| ***Προτείναμε τη συμμετοχή στο πρόγραμμα στο ΚΜΣ οι οποίοι αποδέχτηκαν την εισήγηση αυτή και συμφώνησαν στην αναβάθμιση και τον εμπλουτισμό του πρασίνου στο σχολείο μας. Παρουσιάσαμε τις προτάσεις της ειδικού για την τοπιοτέχνηση των δύο χώρων και συμφώνησαν με την επιλογή των χώρων. Συζητήσαμε διάφορες ιδέες των παιδιών μαζί με την ειδικό και συμφώνησαν να ενταχθούν οι ιδέες αυτές στην αίτηση. Σε συνάντηση του ΚΜΣ και της ομάδας συντονισμού παρουσιάστηκαν διάδορες προτάσεις και κατέληξαν να διαμορφώσουν μαζί με την ειδικό την πρόταση τοπιοτέχνησης.*** |
| **Ποιοι άλλοι φορείς έχουν εμπλακεί στη διαδικασία επιλογής του χώρου, στη διαμόρφωση του πλάνου τοπιοτέχνησης και στον σχεδιασμό του. Αναφερθείτε συγκεκριμένα σε κάθε φορέα.** |
| ***Στην διαμόρφωση του πλάνου τοπιοτέχνησης έχουν εμπλακεί ο πρόεδρος και μέλη του ΣΓ, εκπρόσωποι του ΚΣ*** |
| **Περιγράψτε τη διαδικασία επιλογής των παρεμβάσεων και αλλαγών για τη διαμόρφωση του πράσινου χώρου στο σχολείο σας και εξηγήστε με ποιον τρόπο διασφαλίσθηκε η συμμετοχή των μαθητών/μαθητριών, αλλά και η συνεργασία σχολείου κοινωνικών εταίρων.**  |
| ***Αρχικά η Διευθύντρια παρουσίασε το Πρόγραμμα σε συνεδρία της διευθυντικής ομάδας και του καθηγητικού συλλόγου και αποφασίστηκε ότι είναι κοινή η θέληση να συμμετέχουμε στο πρόγραμμα και τους λόγους που καθιστούν τη συμμετοχή μας σημαντική. Στη συνέχεια η Επιτροπή Περιβάλλοντος συζήτησε τους τρόπους συμμετοχής, τις δυνατότητες του σχολείου να πετύχει τη συμμετοχή του και τους τρόπους εμπλοκής των μαθητών. Κλήθηκαν σε συνάντηση μαθητές-πυρήνες κατά την οποία συζητήθηκαν τα πιο πάνω και αναλύθηκαν οι στόχοι, οι διαδικασίες και οι υποχρεώσεις του προγράμματος. Αφού εξασφαλίστηκε η σύμφωνη γνώμη και του ΚΜΣ, προχωρήσαμε σε αξιολόγηση διάφορων περιοχών του σχολείου για την επιλογή του κατάλληλου χώρου για τη δημιουργία του χώρου πρασίνου στο πλαίσιο του προγράμματος.******Ακολούθως, συζητήσαμε καθηγητές και μαθητές σχετικά με το όραμά μας για τη μορφή που θα έχει ο χώρος του επιλέγηκε. Στο στάδιο αυτό αναλάβαμε να φέρουμε ιδέες και έτσι περιδιαβήκαμε στη γειτονιά για να βγάλουμε φωτογραφίες για να εμπλουτίσουμε τις εμπειρίες μας όσον αφορά την κατασκευή κήπων και την επιλογή φυτών.******Μέσα από την ιδεοθύελλα που προέκυψε καταλήξαμε σε ένα γενικό σχέδιο και εντοπίσαμε την ανάγκη να συμβουλευτούμε ειδικό για να εξετάσουμε ποιες από τις ιδέες μας μπορούν να περιληφθούν σε ένα σχέδιο και τι είναι εφικτό να πραγματοποιηθεί. Μετρήσαμε τις διαστάσεις του χώρου, βγάλαμε φωτογραφίες και στείλαμε τις ιδέες μας σε μία ειδικό που επισκέφτηκε τον χώρο για να συζητήσει μαζί τις ιδέες μας και καταλήξαμε μαζί σε ένα σχέδιο τοπιοτέχνησης. Αφού το είδαμε όλοι μαζί, καταλήξαμε μετά από κάποιες μικρές αλλαγές στο σχέδιο που αποτελεί την πρότασή μας για το πρόγραμμα.*** |
| **Υποβολή του σχεδίου τοπιοτέχνησης με συνοδευτικό παράρτημα επεξήγησής του.** **Σχέδια τα οποία δε θα συνοδεύονται από παράρτημα επεξήγησης δε θα αξιολογούνται.** |
| Το σχέδιο τοπιοτέχνησης μπορεί να έχει την πιο κάτω μορφή:1. Ανασχεδιασμός της κάτοψης της αυλής
2. Δημιουργία μακέτας
3. Δημιουργία σχεδίου
4. Δημιουργία σχεδίου μέσω εξειδικευμένων λογισμικών
5. Φωτογραφική αποτύπωση του υφιστάμενου χώρου και παρέμβαση σε αυτήν για την αναδιαμόρφωσή του
6. Μπορεί να ακολουθηθεί οποιαδήποτε άλλη τεχνική ετοιμασίας του σχεδίου τοπιοτέχνησης που κρίνετε εσείς πιο δόκιμη και εφικτή με βάση το επίπεδο των μαθητών/μαθητριών και τις ιδιαιτερότητες του σχολείου σας.

Η εργασία των ομάδων και τα βήματα της τοπιοτέχνησης μπορούν παρουσιασθούν μέσα από φωτογραφικό υλικό ή ακόμη και σύντομη βιντεοσκόπηση που μπορεί να υποβληθεί. Επίσης, θα ήταν χρήσιμο να υποβληθεί φωτογραφικό υλικό στο οποίο να φαίνονται όλα τα στάδια από την επισκόπηση του χώρου, την επιλογή, τη μελέτη, τον σχεδιασμό, να φαίνεται η συνεργασία σχολείου-εταίρων, μαθητών/μαθητριών, προκειμένου να αποδειχθεί ότι ο σχεδιασμός είναι αποτέλεσμα συμμετοχικής διαδικασίας. Σημειώνεται ότι το φωτογραφικό υλικό και το βίντεο θα υποβληθούν ηλεκτρονικά με τη μορφή συνδέσμου.  |